CELEX: 62008TN0349
Language: mt
Date: 2008-08-26 00:00:00
Title: Kawża T-349/08: Rikors ippreżentat fis- 26 ta' Awissu 2008 — Uralita vs Il-Kummissjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/45
            
         Rikors ippreżentat fis-26 ta' Awissu 2008 — Uralita vs Il-Kummissjoni
   (Kawża T-349/08)
   (2008/C 285/83)
   Lingwa tal-kawża: L-Ingliż
   Partijiet
   
      Rikorrenti: Uralita, SA (Madrid, Spanja) (rappreżentanti: I. Forrester, K. Struckmann, P. Lindfelt, J. Garcia-Nieto Esteva, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-Kummissjoni tal-11 ta' Ġunju 2008 — Każ COMP/F/38.695 — Klorat tas-sodju, safejn tirrigwarda lil Uralita; u
            
         
               —
            
            
               tikkundanna lill-Kummissjoni għall-ispejjeż.
            
         Motivi u argumenti prinċipali
   Permezz tar-rikors tagħha r-rikorrenti titlob l-annullament parzjali skont l-Artikolu 230 KE tad-deċiżjoni tal-Kummissjoni C (2008) 2626 finali, tal-11 ta' Ġunju 2008, dwar proċedura skont l-Artikolu 81 tat-Trattat KE u l-Artikolu 53 tal-Ftehim ŻEE (Każ COMP/F/38.695 — Klorat tas-sodju) safejn tiddetermina li r-rikorrenti għandha tinżamm responsabbli in solidum għall-ksur allegatament imwettaq minn Aragonesas, li fiha r-rikorrenti għandha sehem, fil-perijodu bejn is-16 ta' Diċembru 1996 u d-9 ta' Frar 2000.
   Ir-rikorrenti tressaq żewġ motivi insostenn tar-rikors tagħha:
   Fl-ewwel lok, hija ssostni li l-Kummissjoni wettqet żball ta' liġi meta żammet lil Uralita responsabbli għall-aġir ta' Aragonesas bis-saħħa tar-responsabbiltà tal-kumpannija parent għall-kumpannija sussidjarja.
   Fit-tieni lok, ir-rikorrenti ssostni li l-Kummissjoni wettqet żball ta' liġi meta żammet lil Uralita responsabbli għall-aġir ta' Aragonesas bis-saħħa ta' surroga.